पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल से पनकी कानपुर जा रही केरोसिन से भरी ट्रेन की एक बोगी से केरोसिन लीकेज हो गया। रेलवे ट्रैक पर केरोसिन बह निकला। सूचना मिलते ही मालगाड़ी को बीना स्टेशन पर रोका गया। लीकेज हुए बोगी (टैंकर) को मालगाड़ी से काटकर अलग किया गया। इस दौरान करीब 6 घंटे तक गाड़ी बीना स्टेशन पर खड़ी रही। लीकेज बोगी को छोड़कर गाड़ी को पनकी के लिए रवाना किया गया।
बुधवार को केरोसिन से भरी 42 बोगी की ट्रेन भोपाल से पनकी कानपुर जा रही थी। इसी दौरान गार्ड से पांचवें नंबर की बोगी में लीकेज होने लगा। इस बोगी (टैंकर) में 70 हजार लीटर केरोसिन भरा था। सूचना मिलते ही ट्रेन को स्टेशन के डाउन मेन लाइन पर रोका गया। सीएनडब्ल्यू स्टाफ मौके पर पहुंचा और लीकेज की जांच की। उसे बंद करने का प्रयास किया गया, लेकिन बंद नहीं कर पाए। इस पर ट्रेन से बोगी को काटकर यार्ड में खड़ा किया गया।
बाद में शेष बची बोगियों को जोड़ कर मालगाड़ी को पनकी लिए रवाना किया गया। इस दौरान ट्रेन करीब 6 घंटे तक स्टेशन पर रुकी रही। यार्ड में बोगी का मरम्मत कर अन्य ट्रेन में जोड़कर पनकी भेजा जाएगा।
हो सकता था बड़ा हादसा
गर्मी के मौसम में ट्रेनों के चक्के पटरी पर लगातार दौड़ते रहने से वह गर्म हो जाते हैं। कभी-कभी पहियों से चिंगारी तक निकलने लगती है। ऐसे में बोगी से केरोसिन लीकेज हो जाने के कारण बड़ा हादसा हो सकता था, लेकिन रेलवे की तत्परता से हादसा टल गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn